Maziɣ yettheyyi i tezrawt n ukatay-ines, yejreḥ wul-is, iɣaḍ-it lḥal acku iledha deg leqdicat nniḍen, yewwi-t ccɣel d tdukkla iɣer itekki d lebɣi-s, ur t-ifureṣ ara, yekcem deg laḥzen, yeɣli-d fell-as ṭṭlam, yeǧǧa laqraya-s, maca taselmadt-is Sima i yas-yellan d tamɛiwent-is tbedd yid-s, tessukes-it-id imi yuɣal am win yeɣlin neɣ iɛreq-as ubrid aladɣa imi d nettat i t-yeṭṭfen tella di lmendad n ukatay-ines, tezga tettwellih-it ama deg leqraya-s neɣ ɣef tudert, ula d ameddakkel-is Massi ur t-yeǧǧi ara yezga ɣer tama-s.